# Agamemnón

### A Wikipédiából, a szabad lexikonból.

Agamemnón legendás maszkja.

Agamemnón Mükéné királya a görög mitológiában, aki a királyi udvarban apja, Atreusz és nagybátyja, Thüesztész hatalmi harcában nevelkedett fel.

## [szerkesztés] A mükénéi trón megszerzése

A trónért folyó harcokban Agamemnón apja meghalt, de a trónért új harc indult az ifjú és nagybátyja között. Agamemnón győzött, és övé lett a trón. A trónharcok után feleségül vette segítőjének, Tündareosz, spártai király lányát, Klütaimnésztrát, akitől négy gyermeke született. Fiukat Oresztésznek hívták, három leányukat Khrüszothemisznek, Élektrának és Iphigéniának nevezték. Igen jó király volt, aki békében élt szomszédaival és népével, ám az Erisz által az Olümposzra begurított aranyalmától Párisz döntésén keresztül Helené elrablásáig gyűrűző történet okán, testvérének, Menelaosznak a kérésére hadseregével Trója ellen indult, és az akháj csapatok fővezére lett.

## [szerkesztés] Uralkodása

Királyként békés, fővezérként viszont semmitől vissza nem riadó természete hajtotta Agamemnónt. Az útnak induló flottát szélcsend lassította, és állította meg az Égei-tenger közepén. Khalkasz, egy látnok úgy gondolta, hogy ez Artemisz istennő átka Agamemnónra, mivel a mükénéi király egy Artemisznek szentelt ligetben levadászott egy anyaszarvast. Khalkasz szerint az átkot csak úgy lehet megtörni, ha Agamemnón feláldozza leányát, Iphigéniát. Hosszas vívódás után a nagy hadvezér az áldozat mellett döntött, de Artemisz megsajnálta Iphigéniát, és az oltárról gyorsan elvitte, és egy szarvast hagyott helyette a tűzben. Iphigénia Artemisz papnője lett.

### [szerkesztés] A trójai háború

A nagy trójai háborúban az egyik legnagyobb konfliktus Agamemnón és Akhilleusz között tört ki, amikor a fővezér elvette Akhilleusz szeretőjét, Briszeiszt. Az odüsszeuszi trükk után a kifosztott Trójából Agamemnón Priamosz király lányát, Kasszandrát vitte el magával ágyasának. A diadalmas hősként hazatérő Agamemnónt unokaöccse, Aigiszthosz várta, aki távolléte alatt elcsábította Klütaimnésztrát, és már együtt kitalálták, hogyan szerezzék meg a mükénéi trónt.
Az Agamemnón tiszteletére rendezett ünnepségen Aigiszthosz társaival körbefogta és meggyilkolta a nagy vezért. Apja halálát fia, Oresztész bosszulja majd meg.

A lap eredeti címe "http://hu.wikipedia.org../../../a/g/a/Agamemn%C3%B3n.html"

Kategória: Görög mitológiai alakok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Dansk
- Deutsch
- Español
- Suomi
- Français
- Galego
- עברית
- Bahasa Indonesia
- Italiano
- 日本語
- 한국어
- Latina
- Lëtzebuergesch
- Lietuvių
- Nederlands
- Polski
- Português
- Română
- Русский
- Simple English
- Српски / Srpski
- Svenska
- Українська
- 中文